色日放送:雪平莉左 銷量冠軍女神
依家好多傳媒真係「阿豬阿狗」都可以封做女神,似乎將女神二字用到濫晒!不過筆者就絕對唔會咁做,因為只會稱被多方面公認嘅索女做女神!咁邊個有資格?如果以日本寫真女優嚟講,就一定係雪平莉左喇!
艷壓群芳
相信唔少有番咁上下年紀嘅日本寫真迷,對於Leah Dizon呢位曾經叱咤一時嘅寫真女神仍然印象深刻,因為佢擁有令人一見難忘嘅混血兒面孔,而且身材婀娜又好波,一身雪白美肌更係令人愛不釋手,當年好多人都話塵世間好難搵到第二個好似Leah Dizon咁有吸引力嘅索女!當然講就係咁講,近年一躍成為寫真天后嘅雪平莉左絕對有資格成為接班人喇!
今年29歲嘅莉左擁有一股艷壓群芳嘅攝人魔力,企喺邊度都咁搶眼奪目,就好似漆黑中嘅螢火蟲一樣咁鮮明、咁出眾!而且莉左仲擁有一副無可挑剔嘅極品身材,四肢同腰肢都夠晒纖幼,但係上圍對F奶就分量十足,加埋一身白嫩又幼滑嘅美肌,簡真就係女神降臨人間。而莉左亦話正正因為自己嘅肌膚雪白,所以特登改個有「雪」字嘅藝名。
賣到斷市
入行之前,莉左原本係喺室內設計公司做辦公室女郎,做咗3年之後覺得工作相當枯燥乏味,於是就決定辭職,並搬到東京生活,同時尋找其他發展機會,又果然畀阿妹搵到一家藝能事務所請佢做賽車女郎!之後,莉左嘅發展愈來愈順利,除咗做埋擂台賽舉牌女郎,喺2021年初仲成為寫真女優,更因為吸睛指數高企而被封為「寫真界之愛神維納斯」添!
而莉左喺寫真界嘅成績真係唔講得笑,推出第一本數碼寫真集《Healing Wants》,便成為各大銷售平台嘅銷量冠軍,而第一本實體寫真集《とろける》,更係賣到斷市,需要三度加印!喺寫真界撈得一帆風順之外,莉左因為平時鍾意參與競馬博彩,所以亦被相關雜誌及網站頻頻邀請做嘉賓,仲封佢做「勝利之女神」添!
Profile
年齡:29歲
身高:5呎4吋
三圍:34F-23-34
社交網站
雪平莉左工作多多,呢頭拍寫真,轉頭又去電視台做綜藝節目,得閒又要錄影發揮其甜美聲線嘅影片畀大家睇,想了解到阿妹最新嘅工作情況,就要多啲留意佢嘅社交網喇!